b'\n_START_ARTICLE_\nRutenia\n_START_PARAGRAPH_\nRutenia on nimi niille it\xc3\xa4isen Keski-Euroopan ja It\xc3\xa4-Euroopan alueille, joita ovat asuttaneet it\xc3\xa4slaavilaiset ruteenit. Nimi tulee latinan sanasta, joka merkitsi Kiovan rusien asuttamia alueita, joita asukkaat itse kutsuivat nimell\xc3\xa4 "\xd0\xa0\xd1\x83\xd1\x81\xd1\x8c\xd0\xba\xd0\xb0\xd1\x8f \xd0\x97\xd0\xb5\xd0\xbc\xd0\xbb\xd1\x8f" (Ruskaja Zemlja eli rusien maa). Alueet ovat nyky\xc3\xa4\xc3\xa4n osa Ukrainaa, Valko-Ven\xc3\xa4j\xc3\xa4\xc3\xa4, Slovakiaa ja Puolaa._NEWLINE_Nykyisin termin merkitys on muuttunut ja se tarkoittaa en\xc3\xa4\xc3\xa4 Romanian pohjoisosan ja Karpaattien vuoriston v\xc3\xa4liss\xc3\xa4 sijaitsevaa ennen slovakkien ja ruteenien asuttamaa aluetta, jota on nimitetty Karpatoruteniaksi. Aikoinaan alue oli ukrainalaisten asuttama osa entist\xc3\xa4 Unkaria vuodesta 907, sitten osana It\xc3\xa4valtaa ja It\xc3\xa4valta-Unkaria._NEWLINE_Ensimm\xc3\xa4isen maailmansodan j\xc3\xa4lkeen t\xc3\xa4m\xc3\xa4 liitettiin Slovakiaan osana T\xc5\xa1ekkoslovakiaan muuttuen nopeasti slovakinkieliseksi. Ennen toista maailmansotaa alue sai itsehallinnon ja yritti julistautua itsen\xc3\xa4iseksikin nimell\xc3\xa4 Karpato-Ukrainan tasavalta. Maaliskuussa 1939 Unkari miehitti lounaisosan alueesta, mutta sodan lopulla 1944 Neuvostoliitto sai sen hallintaansa._NEWLINE_Nyky\xc3\xa4\xc3\xa4n alue muodostaa Ukrainaan kuuluvan Taka-Karpatian alueen.'